smcproject/ml-wiki-sentences huggingface dataset:
ഔദ്യോഗിക ജീവിതത്തിന്റെ തുടക്കത്തിൽ അദ്ദേഹം റോം സന്ദർശിച്ചു.
അവിടെ കാരവാജിയോ  ശൈലി സ്വാധീനിച്ച മികച്ച ചിത്രങ്ങൾ ചിത്രീകരിക്കുകയും ചെയ്തു.
നെതർലാൻഡിലേക്ക് മടങ്ങിയതിനുശേഷം അദ്ദേഹം ഒരു പ്രമുഖ ഛായാചിത്രകാരനായി.
അഫേകിയ ഇംഗ്ലീഷ് വിലാസം https://ml.wikipedia.org/wiki/Aphakia
തിമിര ശസ്ത്രക്രിയ , കണ്ണിലേക്ക് തുളച്ച് കയറുന്ന മുറിവ്, അല്ലെങ്കിൽ അൾസർ പോലെയുള്ള കാരണങ്ങളാലോ, ജന്മനായൊ കണ്ണിന്റെ ലെൻസ് ഇല്ലാതാകുന്ന അവസ്ഥയാണ് അഫേകിയ എന്ന് അറിയപ്പെടുന്നത്.
ഇത് മൂലം അക്കൊമഡേഷൻ പൂർണ്ണമായും ഇല്ലാതാകുന്നു.
കൂടിയ അളവിലുള്ള ദീർഘദൃഷ്ടി , ആഴത്തിലുള്ള മുൻ‌ അറ , വിട്രിയസ് അല്ലെങ്കിൽ റെറ്റിന എന്നിവയുടെ ഡിറ്റാച്ച്മെന്റ്, ഗ്ലോക്കോമ എന്നിവയാണ് അഫേകിയയുടെ സങ്കീർണതകൾ.
തിമിരം നീക്കം ചെയ്യുന്ന ശസ്ത്രക്രിയയിലൂടെയാണ് അഫേകിയ ഏറ്റവും സാധാരണയായി സംഭവിക്കുന്നത്.
ജന്മനായുള്ള അഫേകിയ അപൂർവ്വമാണ്.
ഗര്ഭപിണ്ഡത്തിന്റെ അണുബാധയുടെയോ ജനിതക കാരണങ്ങളാലോ സാധാരണയായി ജന്മനായുള്ള തിമിരം വികസിക്കുന്നു.
ഈ തിമിരത്തിന്റെ കൃത്യമായ കാരണം തിരിച്ചറിയുന്നത് പലപ്പോഴും ബുദ്ധിമുട്ടാണ്, പ്രത്യേകിച്ചും ഒരു കണ്ണിനെ മാത്രം ബാധിക്കുന്ന തിമിരം.
അഫേകിയ ഉള്ളവർക്ക് താരതമ്യേന ചെറിയ പ്യൂപ്പിൾ ആണ് ഉള്ളത്.
വെളിച്ചം കുറയുന്നതിന് അനുസരിച്ച് പ്യൂപ്പിൾ വലുപ്പം കൂടുന്നതിന്റെ അളവും സാധാരണക്കാരെ അപേക്ഷിച്ച് കുറവായിരിക്കും.
കാരണങ്ങൾ ശസ്ത്രക്രിയ: തിമിര ശസ്ത്രക്രിയയിൽ ലെൻസ് നീക്കം ചെയ്തതിന് ശേഷം പല കാരണങ്ങളാൽ കൃത്രിമ ലെൻസ് കണ്ണിൽ സ്ഥാപിക്കാത്തതാണ് അഫേകിയയുടെ ഏറ്റവും സാധാരണമായ കാരണം.
ലെൻസിന്റെ സ്വയമേയുള്ള ആഗിരണം: ആഘാതം മൂലം ലെൻസ് ദ്രവ്യം ആഗിരണം ചെയ്യുന്നത് അപൂർവമായ ഒരു അവസ്ഥയാണ്.
കൺജനിറ്റൽ പ്രൈമറി അഫേകിയ: ജന്മനായുള്ള ലെൻസിന്റെ അഭാവമാണ് ഇത്.
ഇതും ഒരു അപൂർവ അവസ്ഥയാണ്.
ലെൻസിന്റെ സബ്ലക്സേഷൻ അല്ലെങ്കിൽ ഡിസ്ലോക്കേഷൻ: കണ്ണിനേൽക്കുന്ന ആഘാതം മൂലം ലെൻസിന്റെ ട്രോമാറ്റിക് സബ്ലക്സേഷൻ അല്ലെങ്കിൽ ഡിസ്ലോക്കേഷൻ സംഭവിക്കുന്നത് അഫേകിയയ്ക്ക് കാരണമായേക്കാം.
ജന്മനായുള്ള പ്രശ്‌നങ്ങൾ കാരണവും ഇത് സംഭവിക്കാം.
അടയാളങ്ങളും ലക്ഷണങ്ങളും ഹൈപ്പർമെട്രോപിയ : ലെൻസിന്റെ ഫോക്കസിംഗ് പവർ ഇല്ലാതാവുമ്പോൾ, കണ്ണ് കൂടിയ അളവിൽ ദീർഘദൃഷ്ടിയുള്ളതായി മാറുന്നു.
അക്കൊമഡേഷൻ നഷ്ടം: ലെൻസും അതിന്റെ സോണ്യൂളുകളും കാഴ്ചയുടെ ഫോക്കസ് ക്രമീകരിക്കുന്നതിന് ഉത്തരവാദികളായതിനാൽ, അഫേകിയ രോഗികൾക്ക് അക്കൊമഡേഷൻ പൂർണ്ണമായും നഷ്ടപ്പെടും.
വികലമായ ദർശനം: ഉയർന്ന ഡിഗ്രി ഹൈപ്പർമെട്രോപിയയും അക്കൊമഡേഷൻ നഷ്ടവും ദൂരകാഴ്ചയിലും സമീപ കാഴ്ചയിലും വൈകല്യം ഉണ്ടാക്കുന്നു.
സയനോപ്സിയ : ലെൻസിന്റെ അഭാവം സയനോപ്സിയ അല്ലെങ്കിൽ നീല കാഴ്ചയ്ക്ക് കാരണമാകുന്നു.
ലെൻസുള്ളവർക്ക് അദൃശ്യമായ അൾട്രാവയലറ്റ് പ്രകാശം വെള്ള കലർന്ന നീല അല്ലെങ്കിൽ വെള്ള കലർന്ന വയലറ്റ് ആയിട്ടാണ് തങ്ങൾ കാണുന്നതെന്ന് ചില വ്യക്തികൾ പറയുന്നു.
എറിത്രോപ്സിയ: ചിലപ്പോൾ വസ്തുക്കൾ ചുവന്നതായി കാണപ്പെടും.
ആഴമുള്ള ആന്റീരിയർ ചേമ്പർ: ലെൻസ് ഇല്ലാത്തതിനാൽ ആന്റീരിയർ ചേംബർ ആഴമുള്ളതായിരിക്കും.
ഐറിഡോഡോണെസിസ് : കണ്ണിന്റെ ചലനത്തോട് ഒപ്പം വരുന്ന ഐറിസിന്റെ വൈബ്രേഷൻ ചലനമാണ് ഐറിഡോഡോണെസിസ്.
പുർകിഞ്ചെ ടെസ്റ്റ് രണ്ട് ചിത്രങ്ങൾ മാത്രം കാണിക്കുന്നു; അത് മുൻ‌ഭാഗത്തെയും പിൻ‌ഭാഗത്തെയും കോർണിയ പ്രതലങ്ങളിൽ നിന്നുള്ള പ്രതിഫലനം ആണ്.
ശസ്ത്രക്രിയ മൂലമുള്ള അഫേകിയയിൽ ഐറിഡെക്ടമി അടയാളം കാണാം.
അസ്റ്റിഗ്മാറ്റിസം : ശസ്ത്രക്രിയ മുറിവുകൾ, പ്രധാനമായും ICCE അല്ലെങ്കിൽ ECCE ശസ്ത്രക്രിയക്ക് ശേഷം അസ്റ്റിഗ്മാറ്റിസം ഉണ്ടാകുന്നു.
കണ്ണട , കൊണ്ടാക്റ്റ് ലെൻസ് , ഇൻട്രാഒക്യുലർ ലെൻസ് ഇംപ്ലാന്റേഷൻ അല്ലെങ്കിൽ റിഫ്രാക്റ്റീവ് കോർണിയൽ ശസ്ത്രക്രിയകൾ എന്നിവയിലൂടെ അഫേകിയ ശരിയാക്കാം.
കൃത്രിമ ലെൻസുകളുള്ള കണ്ണ് "സ്യൂഡോഫേകിക്" എന്നാണ് വിശേഷിപ്പിക്കുന്നത്.
പരാമർശങ്ങൾ പുറത്തേക്കുള്ള കണ്ണികൾ
അഫിനിറ്റി ഫോട്ടോ
മാക് ഒഎസ് , ഐ.ഒ.എസ്. , വിൻഡോസ് എന്നിവയ്‌ക്കായി സെരിഫ് എന്ന സോഫ്റ്റ്‌വെയർ കമ്പനി വികസിപ്പിച്ചെടുത്ത ഒരു റാസ്റ്റർ ഗ്രാഫിക്സ് എഡിറ്ററാണ് അഫിനിറ്റി ഫോട്ടോ.
സെരിഫ് തന്നെ വികസിപ്പിച്ച അഫിനിറ്റി ഡിസൈനർ , അഫിനിറ്റി പബ്ലിഷർ എന്നിവയോടൊപ്പം  ഈ സോഫ്റ്റ്‌വെയർ "അഫിനിറ്റി ട്രിനിറ്റി" എന്നറിയപ്പെടുന്ന ഒരു സോഫ്റ്റ്‌വെയർ ത്രയത്തിന്റെ ഭാഗമാവുന്നു.
മാക് ഒഎസ്  ആപ്പ് സ്റ്റോർ , ഐ ഒഎസ് ആപ്പ് സ്റ്റോർ , മൈക്രോസോഫ്റ്റ് സ്റ്റോർ എന്നിവയിൽ നിന്ന് അഫിനിറ്റി ഫോട്ടോ വാങ്ങാവുന്നതാണ്.
2017-ൽ സെരിഫ് നിർത്തലാക്കിയ ഫോട്ടോപ്ലസ് എന്ന സോഫ്റ്റ്‌വെയറിന്റെ പിൻഗാമിയാണ് അഫിനിറ്റി ഫോട്ടോ.
അഫിനിറ്റി ത്രയത്തിന് കൂടുതൽ ശ്രദ്ധ നൽകുന്നതിനാണ് സെരിഫ് ഫോട്ടോപ്ലസ് നിർത്തലാക്കിയത്.
അഡോബി ഫോട്ടോഷോപ്പിനു ഒരു ബദൽ എന്നനിലയിൽ അഫിനിറ്റി ഫോട്ടോയെ വിശേഷിപ്പിക്കുന്നു, മാത്രമല്ല അഡോബിയുടെ പിഎസ്‌ഡി ഫോർമാറ്റ് (ഫോട്ടോഷോപ്പ് സ്മാർട്ട് ഒബ്ജെക്ട്സ് അടക്കം) ഈ സോഫ്റ്റ്‌വെയർ നന്നായി കൈകാര്യം ചെയ്യും.
റോ പ്രോസസ്സിംഗ്, കളർ സ്പേസ് ഓപ്ഷനുകൾ, ഇഫക്റ്റുകൾ പ്രയോഗിക്കുന്ന സമയം തന്നെ മാറ്റങ്ങൾ കാണാവുന്ന ലൈവ് പ്രിവ്യൂ സൗകര്യം, ഇമേജ് സ്റ്റിച്ചിംഗ്, ആൽഫ കമ്പോസിറ്റിംഗ്, ബ്ലാക്ക് പോയിന്റ് കോമ്പൻസേഷൻ കൂടാതെ  ഒപ്റ്റിക്കൽ വ്യതിചലന തിരുത്തലുകൾ എന്നിവ അഫിനിറ്റി ഫോട്ടോയ്ക്ക് ചെയ്യാനാവും.
പരിധിയില്ലാത്ത ലെയറുകൾ, റോ ഫോട്ടോകൾ വികസിപ്പിക്കുന്നതിനുള്ള ഒരു പ്രത്യേക വർക്ക്‌സ്‌പെയ്‌സ് എന്നിവ അഫിനിറ്റി ഫോട്ടോയുടെ പ്രത്യേകതയാണ്.
ആർ‌ജിബി, സി‌എം‌വൈ‌കെ, എൽ‌എബി, ഓരോ ചാനലിലും 16-ബിറ്റ് എഡിറ്റിംഗ് എന്നിവ ഈ സോഫ്റ്റ്‌വെയറിന് ചെയ്യാനാവും.
ആപ്പിൾ അപ്പർച്ചർ അല്ലെങ്കിൽ അഡോബി ലൈറ്റ് റൂം പോലുള്ള ഒരു ഇമേജ് ഓർഗനൈസർ അല്ല അഫിനിറ്റി ഫോട്ടോ, എന്നാൽ  അത്തരത്തിൽ ഒരെണ്ണം  വികസിപ്പിക്കുകയാണെന്ന് സെരിഫ് സ്ഥിരീകരിച്ചു.
മാക് ഒഎസിന് മാത്രമുള്ള ഒരു റാസ്റ്റർ ഗ്രാഫിക്സ് എഡിറ്റർ ആയാണ് അഫിനിറ്റി ഫോട്ടോ തുടക്കം കുറിച്ചത്.
മാക് ഒഎസിന് വേണ്ടി വികസിപ്പിച്ച രണ്ടാമത്തെ ആപ്ലിക്കേഷനായിരുന്നു ഇത്.
ആദ്യം പുറത്തുവന്ന അഫിനിറ്റി ഡിസൈനർ പോലെ ഇതും, ഗ്രാൻഡ് സെൻട്രൽ ഡിസ്‌പാച്ച്, കോർ ഗ്രാഫിക്സ്, ഓപ്പൺജിഎൽ , മെറ്റൽ 2  ഹാർഡ്‌വെയർ ആക്‌സിലറേഷൻ എന്നിവയുൾപ്പെടെയുള്ള കോർ നേറ്റീവ് സാങ്കേതികവിദ്യകളെ പ്രയോജനപ്പെടുത്തുന്നതിനായി പൂർണമായും പുതിയതായി എഴുതിയതാണ്.
2009 ൽ ലീഡ് ഡിസൈനർ ആൻഡി സോമർഫീൽഡിന്റെ നേതൃത്വത്തിൽ സെരിഫ് അഫിനിറ്റി ഫോട്ടോയ്ക്കായി ഒരു ആർ ഡി ടീം സ്ഥാപിച്ചു.
2015 ഫെബ്രുവരി 9 ന് അഫിനിറ്റി ഫോട്ടോയുടെ ഒരു സൗജന്യ ബീറ്റ ടെസ്റ്റ് പതിപ്പ് പൊതുജനങ്ങൾക്കായി പുറത്തിറക്കി.
9 ജൂലൈ 2015-ന്, അഫിനിറ്റി ഫോട്ടോയുടെ ആദ്യ സ്ഥിര പതിപ്പായ 1.3.1 മാക് ആപ്പ് സ്റ്റോറിൽ ലഭ്യമാക്കി.
ആ സമയത്ത്, വേരിഫിന്റെ വിൻഡോസിനായുള്ള റാസ്റ്റർ ഗ്രാഫിക്സ് എഡിറ്റർ ആയിരുന്നു ഫോട്ടോപ്ലസ്.
എന്നാൽ അഫിനിറ്റി ഫോട്ടോയുടെ വിൻഡോസ് പതിപ്പ് പുറത്തിറങ്ങിയതിന് ശേഷം, ഈ ഉൽപ്പന്നം നിർത്തലാക്കി.
ഓഗസ്റ്റിൽ പുറത്തിറങ്ങിയ അഫിനിറ്റി ഫോട്ടോയുടെ 1.3.5 പതിപ്പ് നിരവധി ബഗ്ഗുകൾക്ക് പരിഹാരം കാണുകയും കൂടുതൽ മെച്ചപ്പെടുത്തലുകളും ഉൾപ്പെടുത്തി.
2015 ഡിസംബറിൽ സെരിഫ് അഫിനിറ്റി ഫോട്ടോയിലേക്കുള്ള ആദ്യ പ്രധാന അപ്‌ഡേറ്റ് പ്രഖ്യാപിച്ചു.
1.4 പതിപ്പ് പനോരമ ഫോട്ടോ സ്റ്റിച്ചിംഗും മാക് ഒഎസ് 10.11 എൽ ക്യാപിറ്റന് പിന്തുണയും ചേർത്തു.
ഈ പതിപ്പിൽ ഇറ്റാലിയൻ, പോർച്ചുഗീസ് (ബ്രസീലിയൻ), ജാപ്പനീസ്, ചൈനീസ് (ലളിതവൽക്കരിച്ച) എന്നീ ഭാഷകൾക്ക് പിന്തുണ നൽകി.
2016 ഡിസംബറിൽ, സെരിഫ് അഫിനിറ്റി ഫോട്ടോയുടെ വിൻഡോസ്, മാക് ഒഎസ് പതിപ്പുകൾ ഒരേ സമയം പുറത്തിറക്കി.
അഫിനിറ്റി ഫോട്ടോ 1.5.1 പതിപ്പ് 32-ബിറ്റ് ഫയൽ ഫോർമാറ്റുകൾകളും 70-ലധികം പുതിയ ക്യാമറ റോ ഫയൽ ഫോർമാറ്റുകൾ പിന്തുണക്കുന്ന 32-ബിറ്റ് ആർ‌ജിബി എഡിറ്റിംഗ് മോഡ് ഉൾപ്പെടുത്തി.
ഈ പതിപ്പ് പുതിയ മാക്ബുക്ക് പ്രോയുടെ ടച്ച് ബാറിനും  പിന്തുണ നൽകി.
5 ജൂൺ 2017 ന് സാൻ ജോസിലെ ആപ്പിളിന്റെ ഡബ്ല്യുഡബ്ല്യുഡിസിയിൽ സെറിഫ് ഐപാഡിനായി അഫിനിറ്റി ഫോട്ടോപുറത്തിറക്കി.
ആപ്പിളിന്റെ പുതിയ ഐ ഒഎസ് 11 യുമായുള്ള അനുയോജ്യതയ്ക്കായി 2017 സെപ്റ്റംബറിൽ ഐപാഡ് പതിപ്പ് അപ്‌ഡേറ്റുചെയ്‌തു.
സെരിഫ് 2017 നവംബറിൽ അഫിനിറ്റി ഫോട്ടോയിലേക്കും അഫിനിറ്റി ഡിസൈനറിലേക്കും പ്രധാന അപ്‌ഡേറ്റുകൾ പുറത്തിറക്കി.
അഫിനിറ്റി ഫോട്ടോ 1.6.6 മാക് ഒഎസ് 10.13 ഹൈ സിയറക്കുവേണ്ടി നവീകരിച്ചു,  മെച്ചപ്പെട്ട ഫോട്ടോഷോപ്പ് പ്ലഗിന്നുകളുടെ പിന്തുണയും ലഭ്യമാക്കി.
ഇരുണ്ട അല്ലെങ്കിൽ ഇളം ഉപയോക്തൃ ഇന്റർഫേസിലേക്ക് മാറാനുള്ള ഒരു സൗകര്യവും ഈ പതിപ്പിൽ ചേർത്തു.
2020 ഫെബ്രുവരിയിൽ, ഫോട്ടോയുടെ 1.8 പതിപ്പ് പിഎസ്ഡി ഫയലുകളിൽ ഫോട്ടോഷോപ്പ് സ്മാർട്ട് ഒബ്ജക്റ്റുകൾക്ക് പിന്തുണ ചേർത്തു, കൂടാതെ പ്ലഗ്-ഇന്നുകളുടെ ശേഖരമായ ഡിഎക്സ്ഒയുടെ നിക്ക് കളക്ഷൻനുള്ള  പിന്തുണ വിപുലീകരിച്ചു.
അഫിനിറ്റി ഫോട്ടോയുടെ മാക് ഒഎസ് പതിപ്പിനു പ്രൊഫഷണൽ ഫോട്ടോഗ്രാഫർമാരുടെ ഇടയിൽ മികച്ച പ്രതികരണമാണ് ലഭിച്ചത്.
2015 ലെ മികച്ച മാക് ആപ്ലിക്കേഷനായി ആപ്പിൾ ഇതിനെ തിരഞ്ഞെടുത്തു.
2016-ൽ, മികച്ച ഇമേജിങ് സോഫ്റ്റ്വെയർ ആയി ടെക്നിക്കൽ ഇമേജ് പ്രസ് അസോസിയേഷൻ അഫിനിറ്റി ഫോട്ടോയെ തിരഞ്ഞെടുത്തു.
2017 നവംബറിൽ, അഫിനിറ്റി ഫോട്ടോയുടെ ഐ ഒഎസ് അപ്ലിക്കേഷനെ ഈ വർഷത്തെ ഏറ്റവും മികച്ച ഐപാഡ് അപ്ലിക്കേഷനായി ആപ്പിൾ തിരഞ്ഞെടുത്തു.
ബാഹ്യ ലിങ്കുകൾ ഔദ്യോഗിക വെബ്സൈറ്റ് ഫോട്ടോഗ്രാഫി ബ്ലോഗ് അവലോകനം ടെക് റഡാർ അവലോകനം ഡിപി റിവ്യൂ കവറേജ്
അഫീഫ ബിന്തു അഹ്‌മദ്‌ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2019 ജൂലൈ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഹദീഥ്-കര്മശാസ്ത്ര പണ്ഡിതയാണ് അഫീഫ ബിൻത് അഹ്മദ്.
1122ഇൽ  ഇസ്വഫ്ഹാനിൽ ജനിച്ചു.
അബു അലിയ്യിൽ ഹദദാദ് തുടങ്ങിയ, ബാഗ്ദാദിലേയും ഇസ്വഫ്ഹാനിലെയും പ്രശസ്ത ഹദീഥ് പണ്ഡിതന്മാരിൽ നിന്ന്  ഹദീഥ് പഠിക്കുകയും ഹദീഥ് നിവേദനം ചെയ്യാനുള്ള അനുവാദം നേടുകയും ചെയ്തു.
അപർണ്ണ സെൻ ഇംഗ്ലീഷ് വിലാസം https://ml.wikipedia.org/wiki/Aparna_Sen
ഇന്ത്യൻ ചലച്ചിത്ര മേഖലയിലെ ഒരു നടിയും സംവിധായകയുമാ‍ണ് അപർണ്ണ സെൻ ( ബംഗാളി : অপর্ণা সেন Ôporna Shen ) (ജനനം: ഒക്ടോബർ 25, 1945 - ).
ഒരു ബംഗാളി  ബ്രാഹ്മണ കുടുംബത്തിലാണ് അപർണ്ണ ജനിച്ചത്.
സിനിമാനിരൂപകനായ ചിദാനന്ദദാസ് ഗുപ്തയുടെ പുത്രി.
ചെറുപ്പംമുതൽ യൂറോപ്യൻ ആർട്ട് ഫിലിമുകൾ കാണാൻ അവസരമുായി.
ബംഗാളിൽ കവിയായിരുന്ന ജിബന്ദന ദാസിന്റെ ബന്ധുവായിരുന്ന സുപ്രിയ സെൻ ഗുപ്തയാണ് മാതാവ്.
സ്കൂൾ ജീവിതം കൊൽക്കത്തയിൽ ആയിരുന്നു.
പിന്നീട് ഉന്നത വിദ്യഭ്യാസവും കൊൽക്കത്തയിൽ തന്നെ ആയിരുന്നു.
തന്റെ 16 മത്തെ വയസ്സിലാണ് അപർണ്ണ തന്റെ അഭിനയ ജീവിതം തുടങ്ങുന്നത്.
ഉത്പൽദത്തിന്റെ ലിറ്റിൽ തിയേറ്റർ ഗ്രൂപ്പിൽ നടിയായിരുന്നു.1961 ലെ തീൻ കന്യ എന്ന സത്യജിത് റേ സംവിധാനം ചെയ്ത ചിത്രത്തിൽ ആദ്യമായി അഭിനയിച്ചു.
ഇതിനു ശേഷവും സത്യജിത്  റെയുടെ കൂടെ ഒരു പാട് ചിത്രങ്ങളിൽ അഭിനയിച്ചിട്ടുണ്ട് .
തുടർന്ന് 1970 വരെ പലചിത്രങ്ങളിലും അഭിനയിച്ചു.
മുഖ്യധാരയിലുള്ള പല നാടകങ്ങളിലും സിനിമകളിലും അഭിനയിച്ചു.
1981 ൽ രജനികാന്തിനോടൊപ്പം ഒരു ഹിറ്റ് തമിഴ് ചിത്രത്തിൽ അഭിനയിച്ചു.
സംവിധായക വേഷത്തിൽ
1981 ൽ അപർണ്ണ തന്റെ ആദ്യ ചിത്രം സംവിധാനം ചെയ്തു.
ശശികപൂർ നിർമിച്ച 36 ചൌരംഗി ലെയിൻ എന്ന  ഈ ചിത്രത്തിന്റെ തിരക്കഥയും എഴുതിയത് അപർണ്ണ തന്നെയാണ്.
ഈ ചിത്രത്തിന്റെ സംവിധാനത്തിന്റെ ദേശീയ ചലച്ചിത്രപുരസ്കാരവും ലഭിച്ചു.
പിന്നീട് ധാരാളം വിജയ ചിത്രങ്ങൾ അപർണ്ണ സംവിധാനം ചെയ്തു.
പടിഞ്ഞാറൻ ആർട്ട് ഫിലിമുകളുടെ മനഃശാസ്ത്രപരമായ റിയലിസവും, സ്ത്രീകഥാപാത്രങ്ങൾക്ക് പ്രാധാന്യം നൽകുന്ന സമീപനവും അവരുടെ ചിത്രങ്ങളിലുടനീളം കാണാം.
2002 ൽ ഇറങ്ങിയ മി. മിസ്സിസ്സ്.
അയ്യർ എന്ന ചിത്രം വളരെയധികം ശ്രദ്ധേയമായി.
മകളായ കൊങ്കണ സെൻ ശർമ്മ ഈ ചിത്രത്തിൽ അഭിനയിച്ചിരുന്നു.
2005 ലെ 15 പാർക് അവന്യൂ എന്ന ചിത്രവും ശ്രദ്ധേയമായി.
2008 ൽ ദ ജാപ്പനീസ് വൈഫ് എന്ന ചിത്രം ഇറങ്ങി.
ഇതിൽ റൈമ സെൻ , രാഹുൽ ബോസ് എന്നിവരാണ് അഭിനയിച്ചത്.
ശബ്‌ന ആസ്മിയുടെ ആദ്യത്തെ ടി.വി. നാടകം പിക്‌നിക് സംവിധാനം ചെയ്തത് അപർണ്ണ ആണ് .
അപർണ്ണ സെൻ മൂന്ന് പ്രാവശ്യം വിവാഹം ചെയ്തിട്ടുണ്ട്.
ആദ്യം സഞ്ജയ് സെന്നിന്റെ വിവാഹം ചെയ്തു.
പിന്നീട് മുകുൽ ശർമ്മ എന്ന പത്രപ്രവർത്തകനെ വിവാഹം ചെയ്തു.
ഈ വിവാഹങ്ങൾ എല്ലാം പിരിഞ്ഞതിനുശേഷം ഇപ്പോൾ കല്യാൺ റേയുമായി അപർണ്ണ കഴിയുന്നു.
കമാലിനി ശർമ്മ, കൊങ്കണ സെൻ ശർമ്മ എന്നീ രണ്ട് മക്കളുണ്ട്.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Aparna Sen Profile at calcuttaweb.com Archived 2010-10-20 at the Wayback Machine .
MyBindi.com interview Archived 2007-11-09 at the Wayback Machine .
Rediff interview, 2002 Rediff profile, 1999 Rediff interview, 1998
അഫാഖ് ഖോജ അഫാഖ് ഖോജ സമാധി മണ്ഡപം
അഫാഖ് ഖോജ ( ചൈനീസ് : 阿帕克霍加 (Āpàkè Huòjiā, Persian: آفاق خواجه) ചൈനയിലെ കഷ്‌ഗറിൽ  ജീവിച്ചിരുന്ന ഒരു നക്ഷബന്ദിയ്യ സൂഫി ആചാര്യനായിരുന്നു.
ഖോജ ഹിദായത്ത് അല്ലാഹ് എന്നും ഇദ്ദേഹം അറിയപ്പെട്ടിരുന്നു.
ഖോജ എന്നത് രാഷ്രീയ - അദ്ധ്യാത്മ നേതാവിനെ അടയാളപ്പെടുത്തുന്ന ഒരു പദമാണ്.
ഇദ്ദേഹത്തിൻറെ വംശാവലി അന്ത്യ പ്രവാചകൻ മുഹമ്മദിൽ ചെന്ന് മുട്ടുന്നുവെന്ന് കരുതപ്പെടുന്നു.
കുമുൾ ദേശത്ത് 1626 ലായിരുന്നു അഫാഖ് ഖോജയുടെ ജനനം.
പൗര പ്രമാണിയും പണ്ഡിതനുമായ "മുഹമ്മദ് യൂസഫ് ഹോജ" പിതാവും, സുലേഖ ബീഗം  മാതാവുമാണ്.
പ്രമുഖ സൂഫി ആചാര്യൻ "സയ്യിദ് ഖോജ ഹസ്സൻറെ" പരമ്പരയിലെ കണ്ണിയാണ്  അഫാഖ് ഹോജ.
മഖ്ദൂമി അസം (مخدومِ اعظم) അഥവാ വിശ്വ ഗുരു എന്ന പേരിൽ പ്രസിദ്ധനായ നക്ഷബന്ദിയ്യ ആചാര്യൻ "അഹ്‌മദ്‌ കസാനി" പിതാമഹനാണ്.
ജെങ്കിസ്ഖാൻറെ മംഗോളിയൻ ആക്രമണത്തിൽ നശിപ്പിക്കപ്പെട്ട ബുഖാറയിലെയും , സമർഖണ്ഡിലെയും ഇസ്‌ലാമിക ചൈത്യനത്തിൻറെ തിരിച്ചു വരവിന് ഊർജ്ജം പകർന്ന സൂഫി സന്യാസികളിൽ പ്രമുഖനായിരുന്നു സയ്യിദ് ഹസ്സൻ.
ജെങ്കിസ് ഖാൻറെ അനന്തരാവകാശികളായ മംഗോളിയൻ ചക്രവർത്തിമാർ സൂഫികൾ വഴി ഇസ്‌ലാം  സ്വീകരിച്ചതോടെ ഇവിടങ്ങളിൽ   ഇസ്‌ലാമിൻറെയും സൂഫിസത്തിൻറെയും രണ്ടാം ഉയർത്തെഴുന്നേൽപ്പിന് കളമൊരുങ്ങി.
സമർഖന്ദിൽ നിന്നും കശ്ഗറിലേക്ക് ദേശാടനം  നടത്തിയ ഹസ്സന് രാജകീയ വരവേലപ്പാണ് ജനങ്ങളിൽ നിന്നും ലഭിച്ചത്.
പിൽക്കാലങ്ങളിൽ ഹസ്സന്റെ മക്കൾ കഷ്‌കരിൽ താമസം ആരംഭിക്കാൻ ഈ ദേശാടനം പ്രചോദനമായിരിക്കാം.
പാരമ്പര്യം പിന്തുടർന്ന് സൂഫിസത്തെ പുണർന്ന അഫാഖ് ഹോജ നക്ഷബന്ദിയ്യ സൂഫികളിൽ അഗ്രഗണ്യനായി മാറി.
രാഷ്ട്രീയത്തിലും സമൂഹത്തിലും ഇടപെടുന്ന സൂഫി ആചാര്യനായിരുന്നു അഫാഖ് ഹോജ, യാർക്കന്ദ് ഖാനേറ്റിന് പിന്നിലെ ചാലക ശക്തി ഇദ്ദേഹമാണ്.
പിൽകാലത്ത് ഓട്ടോമൻ ഖിലാഫത്തിന് വേണ്ടി നടന്ന യുദ്ധങ്ങളിൽ മേഖലകളിൽ നേതൃത്വം നൽകിയത് അഫാഖ് ഹോജയുടെ അനുയായികളായ നക്ഷബന്ദിയ്യ സൂഫികളാണ്.
1694 ഇൽ മരണം.
കഷ്‌ഗറിലാണ് അഫാഖ് ഹോജയുടെ സമാധി മണ്ഡപം സ്ഥിതിചെയ്യുന്നത്.
സിൻജിയാങ് പ്രവിശ്യയിലെ  പ്രസിദ്ധമായ മുസ്ലിം തീർത്ഥാടനാലയമാണ് ഇത് അവലംബം ↑ Sykes, Ella and Sykes, Percy.
page 269 Through deserts and oases of Central Asia.
Macmillan and Co. Limited, 19 ↑ D. Deweese, Islamization and Native Religion in the Golden Horde (Philadelphia, 1994), pp. 83-90 ↑ The Chaghadaids and Islam: The Conversion of Tarmashirin Khan (1331-34) Michal Biran ↑ Sufis and Shamans: Some Remarks on the Islamization of the Mongols in the Ilkhanate
Reuven Amitai-Preiss
അഫാർ ത്രികോണം അഫർ ട്രയാംഗിളിന്റെ (മാപ്പിന്റെ മധ്യഭാഗത്ത് ഷേഡുള്ള പ്രദേശം) കിഴക്കൻ ആഫ്രിക്കൻ റിഫ്റ്റ് സോണുകളുടെ സ്ഥാന മാപ്പ്; ചുവന്ന ത്രികോണങ്ങൾ ചരിത്രപരമായി സജീവമായ അഗ്നിപർവ്വതങ്ങൾ കാണിക്കുന്നു.
മുകളിൽ കാണിച്ചിരിക്കുന്ന ലൊക്കേഷൻ മാപ്പിലെ ഷേഡുള്ള ഏരിയയുമായി പരസ്പരബന്ധിതമായ അഫാർ ത്രികോണം കാണിക്കുന്ന ടോപ്പോഗ്രാഫിക് മാപ്പ്
കിഴക്കൻ ആഫ്രിക്കയിലെ ഗ്രേറ്റ് റിഫ്റ്റ് വാലിയുടെ ഭാഗമായ അഫാർ ട്രിപ്പിൾ ജംഗ്ഷൻ മൂലമുണ്ടായ ഭൂമിശാസ്ത്രപരമായ നിമ്നഭാഗമാണ് അഫർ ട്രയാംഗിൾ (അഫർ ഡിപ്രഷൻ എന്നും അറിയപ്പെടുന്നത്).
ആദ്യകാല ഹോമിനിനുകളുടെ ഫോസിൽ മാതൃകകൾ ഈ പ്രദേശത്തുനിന്നും ലഭിച്ചിട്ടുണ്ട്.
അതായത്, മനുഷ്യവംശത്തിന്റെ ഏറ്റവും ആദ്യം ലഭ്യമായ ഫോസിലുകൾ.
ഇവിടം മനുഷ്യപരിണാമത്തിന്റെ തൊട്ടിലാണെന്ന് ചില പാലിയന്റോളജിസ്റ്റുകൾ കരുതുന്നു, (മിഡിൽ അവാഷ്, ഹദാർ കാണുക).
എറിത്രിയ , ജിബൂട്ടി , എത്യോപ്യയിലെ എന്നീ രാജ്യങ്ങളിലാണ് ഇത് സ്ഥിതിചെയ്യുന്നത്.
ഇവിടെത്തന്നെയാണ് ആഫ്രിക്കയിലെ ഏറ്റവും താഴ്ന്ന സ്ഥലമായ അസ്സാൽ തടാകം, ജിബൂട്ടി, 155 മീറ്റർ (അല്ലെങ്കിൽ 509) അടി) സമുദ്രനിരപ്പിന് താഴെയാണ് ഇത്.
അവാഷ് നദി ഈ പ്രദേശത്തെ പ്രധാന ജലപ്രവാഹമാണ്, പക്ഷേ ഇത് വരണ്ട കാലാവസ്ഥയിൽ വരണ്ടുപോകുന്നു, മാത്രമല്ല ഉപ്പുവെള്ള തടാകങ്ങളുടെ ഒരു ശൃംഖലയായി അവസാനിക്കുകയും ചെയ്യുന്നു.
അഫർ നിന്മതടത്തിന്റെ വടക്കൻ ഭാഗങ്ങൾ ദനകിൽ ഡിപ്രഷൻ എന്നാണ് അറിയപ്പെടുന്നത്.
താഴ്ന്ന പ്രദേശങ്ങൾ ചൂട്, വരൾച്ച , കുറഞ്ഞ വായുസഞ്ചാരം എന്നിവയാൽ ബുദ്ധിമുട്ട് അനുഭവിക്കുന്നുണ്ട്.
കൂടാതെ വർഷം മുഴുവനുമുള്ള ശരാശരി താപനില എടുത്താൽ ഭൂമിയിലേറ്റവും ചൂടേറിയ സ്ഥലങ്ങൾ ഇവിടെയാണ്.
അഫാർ ത്രികോണത്തിന്റെ അതിർത്തി ഇങ്ങനെയാണ്.
(ടോപ്പോഗ്രാഫിക് മാപ്പ് കാണുക): പടിഞ്ഞാറ് എത്യോപ്യൻ പീഠഭൂമിയും എസ്കാർപ്‌മെന്റും; വടക്ക്-കിഴക്ക് (അതിനും ചെങ്കടലിനും ഇടയിൽ) ഡാനകിൽ ബ്ലോക്ക് ; തെക്ക് സോമാലി പീഠഭൂമിയും എസ്‌കാർപ്‌മെന്റും; തെക്ക്-കിഴക്ക് അലി-സാബി ബ്ലോക്ക് (സൊമാലിയൻ പീഠഭൂമിയോട് ചേർന്നുള്ളത്).
മിഡിൽ അവാഷ് മേഖലയും ഹദർ, ഡിക്കിക, വൊറാൻസോ-മില്ലെ എന്നിവയുടെ സൈറ്റുകളും ഉൾപ്പെടെ നിരവധി പ്രധാനപ്പെട്ട ഫോസിൽ പ്രദേശങ്ങൾ അഫാർ മേഖലയിൽ നിലവിലുണ്ട്.
ഇവിടെനിന്നും ആദ്യകാല ഹോമിനിനുകളുടെ ഫോസിലുകളും മനുഷ്യ ഉപകരണ സംസ്കാരത്തിന്റെ മാതൃകകളും വിവിധ സസ്യജന്തുജാലങ്ങളുടെ ഫോസിലുകളും ലഭിച്ചിട്ടുണ്ട്.
പരിസ്ഥിതി അഫാർ മാന്ദ്യത്തിന്റെയും ചെങ്കടലിന്റെയും ചുറ്റുമുള്ള പ്രദേശങ്ങളുടെയും മോഡിസ് ഉപഗ്രഹ ചിത്രം, ഏദൻ ഉൾക്കടൽ , അറേബ്യ , ആഫ്രിക്കയുടെ കൊമ്പ്
ഭൂമിയിലേറ്റവും ചൂടേറിയ സ്ഥലങ്ങളിലൊന്നാണ് ഡാനകിൽ ഡിപ്രഷനിലെ ഡാലോൾ.
വർഷത്തിൽ ഭൂരിഭാഗവും ഇവിടേ മഴയില്ല; വാർഷിക മഴ ശരാശരി 100 മുതൽ 200 മില്ലിമീറ്റർ വരെയാണ് (4) ടു 7 in), തീരത്തോട് അടുക്കുമ്പോൾ മഴ ഇതിലും കുറവാണ്.
ഡാലോളിലെ പ്രതിദിന ശരാശരി 1960 മുതൽ 1966 വരെയുള്ള ആറ് വർഷത്തെ ജൂലൈമാസത്തെ നിരീക്ഷണങ്ങളിൽ താപനില 30 °C (86 °F) ജനുവരി മുതൽ 39 °C (102 °F) ആണ്.
ഡാനകിൽ മാന്ദ്യത്തിന്റെ താഴ്ന്ന പ്രദേശങ്ങളിലെ കാലാവസ്ഥ കാണുക .
ഡിജിറ്റൽ എലവേഷൻ മോഡലിന് മുകളിലൂടെ ലാൻഡ്‌സാറ്റ് ഇമേജ് വരച്ചുകൊണ്ട് ജനറേറ്റുചെയ്‌ത അഫാർ ഡിപ്രഷന്റെയും പരിസരങ്ങളുടെയും കാഴ്ചപ്പാട്.
അഫർ മേഖലയുടെ തെക്കേ ഭാഗം വഴി വടക്ക്-കിഴക്കു ഒഴുകുന്ന അവാഷ് നദി ഇവിടത്തെ ഉണ്ടാക്കുന്ന വീതികുറഞ്ഞൊരു പ്രദേശം സസ്യജന്തുജാലങ്ങളുടെയും പക്ഷിമൃഗാദികളുടെയും ദനകില് മരുഭൂമി യിലെ നാടോടികളായ അഫാറുകളുടെയും ജീവൻ നിലനിർത്താൻ സഹായിക്കുന്നു.
ചെങ്കടലിൽ നിന്ന് ഏകദേശം 128 kilometres (80 mi) അകലെ ഈ നദി അവസാനിക്കുന്നത് ഉപ്പ് തടാകങ്ങളുടെ ഒരു ശൃംഖലയിലാണ്, അവിടെ ജലപ്രവാഹം എത്തുന്ന അതേ വേഗത്തിൽ ബാഷ്പീകരിക്കപ്പെടുകയും ചെയ്യുന്നു.
അഫാർ നിമ്നതടത്തിലെ ഏകദേശം 1,200 km 2 (460 sq mi) പ്രദേശം ഉപ്പ് നിക്ഷേപത്താൽ മൂടപ്പെട്ടിരിക്കുന്നു.
ഉപ്പ് ഖനനം പല അഫാർ ഗ്രൂപ്പുകളുടെയും പ്രധാന വരുമാന മാർഗ്ഗമാണ്.
അഫാർ ഡിപ്രഷൻ ബയോമിനെ മരുഭൂമി സ്‌ക്രബ്‌ലാൻഡ് എന്നാണ് വിശേഷിപ്പിക്കുന്നത് .
സസ്യങ്ങൾ കൂടുതലും വരൾച്ചയെ പ്രതിരോധിക്കുന്ന ചെടികളായ ചെറിയ മരങ്ങൾ (ഉദാ: ഡ്രാഗൺ ട്രീയുടെ ഇനം), കുറ്റിച്ചെടികൾ, പുല്ലുകൾ എന്നിവയിൽ ഒതുങ്ങുന്നു.
വന്യജീവികളിൽ സസ്യഭുക്കുകളായ Grevy's_zebra, Gazelle, beisa എന്നിവയും ആഫ്രിക്കൻ കാട്ടു കഴുതയുടെ ( Equus africanus somalicus ) നിലനിൽപ്പിനുയോഗ്യമായത്രയും അവസാനത്തെ എണ്ണങ്ങളും കാണുന്നു .
പക്ഷികളിൽ ഒട്ടകപ്പക്ഷിയും സ്വദേശിയായ Archer's lark , സെക്രട്ടറി പക്ഷി , അറേബ്യൻ Kori bustard, Abyssinian roller , ക്രെസ്റ്റെഡ് ഫ്രാങ്കോലിൻ എന്നിവയും കാണുന്നു.
സമതലത്തിന്റെ തെക്ക് ഭാഗത്ത് എത്യോപ്യയിലെ മില്ലെ-സർഡോ വന്യജീവി സംരക്ഷണ കേന്ദ്രം സ്ഥിതിചെയ്യുന്നു.
ഏറ്റവും പുരാതന ഹോമിനിനുകളുടെ അറിയപ്പെടുന്ന തുടക്കം അഫാർ ത്രികോണത്തിൽ നിന്നാണ്.
മിഡിൽ അവാഷ് മേഖലയും ഫോസിൽ ഹോമിനിൻ കണ്ടെത്തലുകളുടെ ചരിത്രാതീതകാല സൈറ്റുകളും ഉൾപ്പെടുന്ന ഒരു പാലിയോ-ആർക്കിയോളജിക്കൽ ഡിസ്ട്രിക്റ്റ് ഇതിൽ ഉൾപ്പെടുന്നു : ഹോമിനിഡുകൾ, ഹോമിനിനുകൾ ആവാൻ സാധ്യതയുള്ള ആർഡി, അല്ലെങ്കിൽ ആർഡിപിറ്റെക്കസ് റാമിഡസ് , ആർഡിപിറ്റെക്കസ് കടബ്ബ എന്നിവയും ഇതിൽപ്പെടുന്നു.
1994-ൽ എത്യോപ്യയിലെ അവാഷ് നദിക്ക് സമീപം ടിം ഡി. വൈറ്റ് അന്നത്തെ അറിയപ്പെടുന്ന ഏറ്റവും പഴയ മനുഷ്യ പൂർവ്വികനെ കണ്ടെത്തി: 4.4 ദശലക്ഷം വർഷം പഴക്കമുള്ള ആർ. റാമിഡസ് .
"ആർഡി " എന്ന് പേരിട്ട ഒരു സ്ത്രീ ഹോമിനിന്റെ ഫോസിലൈസ് ചെയ്ത അസ്ഥികൂടം, സുരക്ഷിതമായി ഖനനം നടത്താനും സംരക്ഷിക്കാനും മാതൃക വിവരിക്കാനും ഇക്കറ്യം പ്രസിദ്ധീകരിക്കാനും 15 വർഷമാണ് എടുത്തത്.
ജിയോളജി അഫാർ നിമ്നതടത്തിന്റെ ലളിതമായ ഭൂമിശാസ്ത്ര ഭൂപടം.
ടെക്റ്റോണിക് ട്രിപ്പിൾ-റിഫ്റ്റ്സ് ജംഗ്ഷൻ ( അഫാർ ട്രിപ്പിൾ ജംഗ്ഷൻ ) കാരണമാണ് അഫാർ ഡിപ്രഷൻ ഉണ്ടായത്.
ഇവിടെ ചെങ്കടലും ഏദൻ ഉൾക്കടലും രൂപം കൊള്ളുന്ന പർവതനിരകൾ കരയിൽ ഉയർന്നുവന്ന് കിഴക്കൻ ആഫ്രിക്കൻ വിള്ളലുമായി യോജിക്കുന്നു.
ഭൂമിയുടെ പുറംതോടിന്റെ ഈ മൂന്ന് പ്ലേറ്റുകളുടെ സംയോജനം ആബെ തടാകത്തിനടുത്താണ്.
ഭൂമിയിലെ ഒരു സമുദ്രമധ്യവരമ്പിനെ പഠിക്കാൻ കഴിയുന്ന രണ്ട് സ്ഥലങ്ങളിൽ ഒന്നാണ് അഫാർ ഡിപ്രഷൻ , മറ്റൊന്ന് ഐസ്‌ലാന്റ് ആണ്.
ഈ ത്രികോണത്തിനുള്ളിൽ, ഭൂമിയുടെ പുറംതോട് 1-2 സെന്റിമീറ്റർ (0.4–0.8) എന്ന തോതിൽ വർഷംതോറും സാവധാനം വിഘടിച്ചുകൊണ്ടിരിക്കുന്നു.
നൂറുകണക്കിന് മീറ്റർ നീളമുള്ള ഭൂപ്രദേശങ്ങളിൽ ആഴത്തിലുള്ള വിള്ളലുകളുള്ള ഭൂകമ്പങ്ങളുടെ തുടർച്ചയായ ആവർത്തനങ്ങളും താഴ്‌വരയുടെ തറ ഈ നിമ്നഭാഗത്തുലുടനീളം വ്യാപകമായി മുങ്ങുന്നതുമാണ് പെട്ടെന്നുകാണാവുന്ന അനന്തരഫലങ്ങൾ.
2005 സെപ്റ്റംബർ, ഒക്ടോബർ കാലത്ത് 3.9 അധികം മാഗ്നിറ്റ്യൂഡുകളുള്ള 163 ഭൂകമ്പങ്ങൾ അഗ്നിപർവ്വത പ്രവർത്തനങ്ങൾ നടക്കുകയും ദബ്ബഹു-എർട്ട അഗ്നിപർവ്വതപ്രദേശത്ത് ഒരു അഗ്നിപർവ്വതസ്ഫോടനം ഉണ്ടാവുകയും ചെയ്തു.
2 മുതൽ 9 വരെ കിലോമീറ്റർ ആഴങ്ങൾക്കിടയിലുള്ള ഒരു ഡൈക്കിന്റെ ഓരത്തുകൂടി 2.5 ക്യുബിക് കിലോമീറ്റർ ഉരുകിയ പാറ താഴെ നിന്ന് പ്ലേറ്റിലേക്ക് കടന്നുവന്നു.
ഇതുമൂലം ഉപരിതലത്തിൽ 8 മീറ്റർ വീതിയുള്ള ഒരു വിടവ് ഉണ്ടായി.
ഡബ്ബാഹു വിള്ളൽ എന്നാണ് ഇത് അറിയപ്പെടുന്നത്.
അഫാർ മാന്ദ്യത്തിൽ ഒരു ഗ്രാഫന്റെ ഉപഗ്രഹ ചിത്രം.
ടേരു-വിലും ഔറ വൊർദാസിലും അനുബന്ധ സ്ഫോടനങ്ങൾ ഉണ്ടായിട്ടുണ്ട്.
ത്രിമാന ലേസർ മാപ്പിംഗ് വഴി റിഫ്റ്റ് അടുത്തിടെ റെക്കോർഡുചെയ്യാനായി
ചെങ്കടലിൽ നിന്നുള്ള വെള്ളം ഇടയ്ക്കിടെ ഉണ്ടാവുന്ന വെള്ളപ്പൊക്കത്തിൽ ഈ നിമ്നഭാഗത്ത് എത്തിച്ചേരുകയും ബാഷ്പീകരിക്കപ്പെടുകയും ചെയ്യുന്നതിനാലാണ് ഈ പ്രദേശത്ത് ഉപ്പുനിക്ഷേപം കാലങ്ങൾ കൊണ്ട് ഉണ്ടായത്.
ഏകദേശം 30,000 വർഷങ്ങൾക്ക് മുമ്പാണ് ഇത്തരത്തിലുള്ള ഏറ്റവും പുതിയ വെള്ളപ്പൊക്കം ഉണ്ടായത്.
അടുത്ത ദശലക്ഷക്കണക്കിന് വർഷങ്ങൾകൊണ്ട്, മണ്ണൊലിപ്പ് ഉണ്ടാവുന്നതിൽക്കൂടി അഫാർ മാന്ദ്യത്തിന് ചുറ്റുമുള്ള ഉയർന്ന പ്രദേശങ്ങൾ കടന്നുവന്ന് ചെങ്കടൽ താഴ്വരയിൽ വെള്ളപ്പൊക്കമുണ്ടാക്കുമെന്ന് ഭൂമിശാസ്ത്രജ്ഞർ പ്രതീക്ഷിക്കുന്നു.
ഏകദേശം 10 ദശലക്ഷം വർഷത്തിനുള്ളിൽ മൊത്തം 6,000 കിലോമീറ്റർ നീളത്തിലുള്ള കിഴക്കനാഫ്രിക്കൻ വിടവ് വെള്ളത്തിൽ മുങ്ങുകയും ഇന്നത്തെ ചെങ്കടൽ പോലെ വലുതായി ഒരു പുതിയ സമുദ്ര തടം രൂപപ്പെടുകയും സോമാലിയൻ ഫലകത്തെയും ഹോൺ ഓഫ് ആഫ്രിക്കയേയും ആഫ്രിക്കാ-ഭൂഖണ്ഡത്തിൽ നിന്ന് വേർതിരിക്കുകയും ചെയ്യും.
അഫാർ ഡിപ്രഷന്റെ തറ കൂടുതലും ബസാൾട്ട് ആയ ലാവയാണ് , .
ഭൂമിയുടെ അഞ്ചു ലാവാ തടാകങ്ങളിൽ ഒന്നായ എർട്ട അലേ ഇവിടെയാണ്.
അതുപോലെ ആണ് ദബ്ബഹു അഗ്നിപർവ്വതവും.
ഇതും കാണുക Dallol Horst ജിബൂട്ടിയിലെ Lake Assal List of fossil sites (ലിങ്ക് ഡയറക്ടറിയോടൊപ്പം) List of hominini (hominin) fossils (ചിത്രങ്ങളോടൊപ്പം) Afar people പ്രദേശത്ത് വസിക്കുന്ന അവലംബം അവലംബങ്ങൾ ഉറവിടങ്ങൾ Includes a photo essay of the region and its geologic changes.
Jon Kalb: Adventures in the Bone Trade.
The Race to Discover Human Ancestors in Ethiopia's Afar Depression.
Copernicus Books, New York 2001, ISBN 0-387-98742-8 പുറത്തേക്കുള്ള കണ്ണികൾ എത്യോപ്യൻ സ്റ്റേറ്റ് ഓഫ് അഫാർ: ടോപ്പോഗ്രാഫി ആൻഡ് ക്ലൈമറ്റ് (in French) അഫാർസിന്റെയും ഡാനകിലിന്റെയും ഫോട്ടോകൾ (in French) എർട്ട അലെയുടെ ഫോട്ടോകൾ, ഡള്ളോളിലെയും ഡാനകിലിലെയും ഹോട്ട്‌സ്പ്രിംഗ്സ് (in German) ഡാലോൾ, എർട്ട ഏലെ, ഡാനകിൽ മേഖലകളിലെ വിവിധ പര്യവേഷണങ്ങളിൽ നിന്നുള്ള (3000) ഫോട്ടോകളുടെ വലിയ ശേഖരം (in French) അഫാർ വിഷാദത്തിന്റെ ഫോട്ടോകൾ: എത്യോപ്യയ്ക്കും ജിബൗട്ടിക്കും ഇടയിൽ (in English) മെയിൻ എത്യോപ്യൻ റിഫ്റ്റിന്റെ വെബ് സൈറ്റ് Archived 2019-11-20 at the Wayback Machine .
ശാസ്ത്ര വാർത്ത: ഒരു ഭൂഖണ്ഡത്തിന്റെ മരണം, ഒരു സമുദ്രത്തിന്റെ ജനനം
അഫാർ ഭാഷ
അഫാർ ഭാഷ Afar language (Afar: 'Qafaraf') (also known as ’Afar Af, Afaraf, Qafar af) ഒരു അഫ്രോ- ഏഷ്യാറ്റിക് ഭാഷയാകുന്നു.
കുഷിറ്റിക് ഭാഷാകുടുംബത്തിൽപ്പെട്ട ഈ ഭാഷ ജിബൂട്ടി, എറിത്രിയ, എതിയോപിയ എന്നി രാജ്യങ്ങളിൽ സംസാരിക്കുന്നു.
അഫിനിറ്റി ഡിസൈനർ
മാക് ഒഎസ് , ഐപാഡോസ് , മൈക്രോസോഫ്റ്റ് വിൻഡോസ് എന്നിവയ്‌ക്കായി സെരിഫ് എന്ന സോഫ്റ്റ്‌വെയർ കമ്പനി വികസിപ്പിച്ചെടുത്ത ഒരു വെക്റ്റർ ഗ്രാഫിക്സ് എഡിറ്ററാണ് അഫിനിറ്റി ഡിസൈനർ.
സെരിഫ് തന്നെ വികസിപ്പിച്ച അഫിനിറ്റി ഫോട്ടോ, അഫിനിറ്റി പബ്ലിഷർ എന്നിവയോടൊപ്പം ഈ സോഫ്റ്റ്‌വെയർ "അഫിനിറ്റി ട്രിനിറ്റി" എന്നറിയപ്പെടുന്ന ഒരു സോഫ്റ്റ്‌വെയർ ത്രയത്തിന്റെ ഭാഗമാവുന്നു.
കമ്പനിയുടെ വെബ്‌സൈറ്റിൽ നിന്നും, മാക് ആപ്പ് സ്റ്റോർ , iOS ആപ്പ് സ്റ്റോർ , മൈക്രോസോഫ്റ്റ് സ്റ്റോർ എന്നിവയിൽ നിന്നും അഫിനിറ്റി ഡിസൈനർ വാങ്ങാവുന്നതാണ്.
2017 ഓഗസ്റ്റിൽ  കമ്പനി നിർത്തലാക്കിയ ഡ്രോപ്ലസ് സോഫ്റ്റ്‌വെയറിന്റെ പിൻഗാമിയായി അഫിനിറ്റി ഡിസൈനർ പ്രവർത്തിക്കുന്നു.
അഫിനിറ്റി ഉൽപ്പന്ന ശ്രേണിയിൽ ശ്രദ്ധ കേന്ദ്രീകരിക്കുന്നതിനായാണ് സെരിഫ് ഡ്രോപ്ലസ് സോഫ്റ്റ്‌വെയർ നിർത്തലാക്കിയത്‌.
വെക്റ്റർ ഗ്രാഫിക്സ് എഡിറ്റർ ആയ അഡോബി ഇല്ലസ്ട്രേറ്ററിനു ഒരു ബദൽ എന്നനിലയിൽ അഫിനിറ്റി ഡിസൈനറിനെ വിശേഷിപ്പിക്കുന്നു.
അഡോബി ഇല്ലസ്ട്രേറ്റർ (എഐ), സ്കേലബിൾ വെക്റ്റർ ഗ്രാഫിക്സ് (എസ്‌വിജി), അഡോബി ഫോട്ടോഷോപ്പ് (പിഎസ്ഡി), പോർട്ടബിൾ ഡോക്യുമെന്റ് ഫോർമാറ്റ് (പിഡിഎഫ്),  എൻ‌ക്യാപ്സുലേറ്റഡ് പോസ്റ്റ്സ്ക്രിപ്റ്റ് (ഇപി‌എസ്) എന്നീ ഫോർമാറ്റുകൾ കൈകാര്യം ചെയ്യാൻ ഈ സോഫ്റ്റ്‌വെയറിന് കഴിയും.
ചില അഡോബി ഫോട്ടോഷോപ്പ് അഡോബി ഫ്രീഹാൻഡ് ഫയലുകളിൽ നിന്ന് ഡാറ്റ ഇറക്കുമതി ചെയ്യാനും അഫിനിറ്റി ഡിസൈനറിന് കഴിയും (പ്രത്യേകിച്ചും പതിപ്പുകൾ 10, എംഎക്സ്).
വെക്റ്റർ പേന, ഷേപ്പ് ഡ്രോയിംഗ് ടൂൾസ്, ഭേദഗതി വരുത്തിയ  വെക്റ്റർ, റാസ്റ്റർ ബ്രഷുകൾക്കുള്ള പിന്തുണ ( അഡോബ് ഫോട്ടോഷോപ്പ് (എബിആർ) ബ്രഷുകൾ ഇറക്കുമതി ചെയ്യാനുള്ള കഴിവ് അടക്കം), ചലനാത്മക ചിഹ്നങ്ങൾ, സ്ട്രോക്ക് സ്ഥിരത, ടെക്സ്റ്റ് ശൈലി മാനേജുമെന്റ്, വെക്റ്റർ / പിക്സൽ കയറ്റുമതി ഓപ്ഷനുകൾ എന്നിവ അഫിനിറ്റി ഡിസൈനറുടെ പ്രധാന പ്രവർത്തനങ്ങളിൽ ഉൾപ്പെടുന്നു.
പരിധിയില്ലാത്ത ലെയറുകൾ, വിനാശകരമല്ലാത്ത എഡിറ്റിംഗ് സവിശേഷതകൾ, 60 എഫ്പി‌എസിൽ പാനും സൂമും ചെയ്യാനുള്ള ശേഷി, തത്സമയം എഫക്റ്റുകളും ട്രാൻസ്ഫോർമേഷനുകളും കാണാനുള്ള കഴിവ് എന്നിവ അഫിനിറ്റി ഡിസൈനർ നൽകുന്നു.
ആർജിബി, ആർജിബി ഹെക്സ്, ലാബ്, സിഎംവൈകെ , ഗ്രേസ്‌കെയിൽ കളർ മോഡലുകളെ ഈ സോഫ്റ്റ്‌വെയർ പിന്തുണയ്‌ക്കുന്നു.
പാന്റോൺ കളർ  സ്വാച്ചുകളും, സിഎംവൈകെ വർ‌ക്ക്ഫ്ലോയും, ഓരോ ചാനലിലും 16-ബിറ്റ് എഡിറ്റിംഗും അഫിനിറ്റി ഡിസൈനറിന്റെ പ്രത്യേകതയാണ്.
മാക് ഒഎസിൽ മാത്രം പ്രവർത്തിക്കുന്ന ഒരു വെക്റ്റർ ഗ്രാഫിക്സ് എഡിറ്റർ ആയി  ആണ് അഫിനിറ്റി ഡിസൈനറിന്റെ തുടക്കം.
ഈ ഓപ്പറേറ്റിംഗ് സിസ്റ്റത്തിന്റെ പ്രധാന നേറ്റീവ് സാങ്കേതികവിദ്യകളായ ഓപ്പൺജിഎൽ , ഗ്രാൻഡ് സെൻട്രൽ ഡിസ്‌പാച്ച്, കോർ ഗ്രാഫിക്സ് എന്നിവ പ്രയോജനപ്പെടുത്താൻ അഫിനിറ്റി ഡിസൈനറിന്റെ കോഡ് പൂർണമായും ആദ്യം മുതൽ വികസിപ്പിച്ചതാണ്.
ആദ്യ പതിപ്പ് 2014 ഒക്ടോബറിൽ പുറത്തിറക്കി, ഇത് സെരിഫ് പുറത്തിറക്കിയ അഫിനിറ്റി അപ്ലിക്കേഷനുകളിൽ ആദ്യത്തേതാണ് (അവരുടെ ആദ്യത്തെ മാക് ഒഎസ് റിലീസും).
ആ സമയത്ത്, ഡ്രോപ്ലസ് ആയിരുന്നു വിൻഡോസിന് വേണ്ടി സെരിഫ് പുറത്തിറക്കിയിരുന്നു വെക്റ്റർ ഗ്രാഫിക്സ് എഡിറ്റർ.
എന്നാൽ അഫിനിറ്റി ഡിസൈനർ പുറത്തിറങ്ങിയതിന് ശേഷം, ഈ സോഫ്റ്റ്‌വെയർ നിർത്തലാക്കി.
2016 നവംബറിൽ ആപ്ലിക്കേഷൻ മറ്റ് പ്ലാറ്റ്ഫോമുകളിലേക്ക് വ്യാപിപ്പിക്കാൻ തുടങ്ങി.
മൈക്രോസോഫ്റ്റ് വിൻഡോസ് പതിപ്പ് ഈ സമയത്തു പുറത്തിറങ്ങി.
അഫിനിറ്റി ഡിസൈനർ മാക് ആപ്പ് സ്റ്റോറിന്റെയും ഐട്യൂൺസ് സ്റ്റോറിന്റെയും മാക് ഒഎസ് ആപ്ലിക്കേഷൻ വിഭാഗത്തിൽ "ബെസ്റ്റ് ഓഫ് 2014" ലിസ്റ്റിൽ റണ്ണറപ്പായി.
2015 ലെ ആപ്പിൾ ഡിസൈൻ അവാർഡ് ജേതാക്കളിൽ ഒന്നായിരുന്നു ഈ സോഫ്റ്റ്‌വെയർ .
2018 ൽ, വിൻഡോസ് ഡെവലപ്പർ അവാർഡുകളിൽ അഫിനിറ്റി ഡിസൈനറുടെ വിൻഡോസ് പതിപ്പ് 'ആപ്ലിക്കേഷൻ ക്രിയേറ്റർ ഓഫ് ദി ഇയർ' നേടി.
ഇതും കാണുക വെക്റ്റർ ഗ്രാഫിക്സ് എഡിറ്റർമാരുടെ താരതമ്യം അവലംബം ബാഹ്യ ലിങ്കുകൾ ഔദ്യോഗിക വെബ്സൈറ്റ്
അഫീഫ് ഇംഗ്ലീഷ് വിലാസം https://ml.wikipedia.org/wiki/Afif
സൗദി അറേബ്യയുടെ മധ്യ ഭാഗത്ത് നെജ്ദ് പ്രദേശത്ത് സ്ഥിതി ചെയ്യുന്ന ഒരു നഗരമാണ് അഫീഫ് ( അറബി : عفيف ‬ [ʿAfīf] Error: {{Transliteration}}: unrecognized transliteration standard: din-31635 ( help ) ).
2010 ലെ കണക്കെടുപ്പ് പ്രകാരം അഫീഫിലെ ജനസംഖ്യ 45,525 ആണ് .
റിയാദിനും മക്കയ്ക്കുമിടയിൽ ഏകദേശം പകുതിയിലാണ് ഇത് സ്ഥിതിചെയ്യുന്നത്.
ആധുനിക പട്ടണം 1910 കളിൽ ഒരു ഹിജ്‌റ അഥവാ പ്രദേശത്തെ നാടോടികളായ ഗോത്രവർഗക്കാർക്ക് പ്രത്യേകിച്ചും ഉട്ടൈബ ഗോത്രത്തിന്റെ വാസസ്ഥലമായി സ്ഥാപിതമായി.